какво трябва да знаем за днешните ваксини и какво можем да очакваме от ваксините, планирани за бъдещето?
днес някои ваксини вече предпазват и от рак. такъв е примерът с ваксината срещу hpv, чийто ефект върху рака на маточната шийка е свързан с намаляване на риска от инфекция с високорискови онкогенни щамове на hpv вируса. изследванията, свързани с нови ваксини, се насочват вече и към неинфекциозни болести (алцхаймер, диабет, автоимунни заболявания), както и други ракови заболявания (рак на белия дроб, колоректален рак, рак на гърдата, рак на мозъка). 20% от раковите заболявания са причинени от вируси и поради тази причина теоретично могат да бъдат предотвратени чрез ваксини в бъдеще.